РЕПУБЛИКА СРБИЈА

НАРОДНА СКУПШТИНА

Одбор за пољопривреду, шумарство

и водопривреду

12 Број 06-2/74-16

23. фебруар 2016. године

Београд

3АПИСНИК

48. СЕДНИЦЕ ОДБОРА ЗА ПОЉОПРИВРЕДУ,

ШУМАРСТВО И ВОДОПРИВРЕДУ, ОДРЖАНЕ 19. ФЕБРУАРА 2016. ГОДИНЕ

Седница је почела у 16,00 часова.

Седницом је председавао Маријан Ристичевић, председник Одбора.

Седници су присуствовали чланови Одбора: Верољуб Матић, Зоран Антић, Милан Ковачевић, Жарко Богатиновић, Милија Милетић, Марјана Мараш, Велимир Станојевић, као и Владан Милошевић (заменик Јасмине Обрадовић), Зоран Пралица (заменик Миодрага Николића), Надица Николић Танасијевић (заменик Ђорђа Стојшића) и Мирослав Маринковић (заменик Душана Петровића), заменици чланова Одбора.

Седници нису присуствовали чланови Одбора: Јасмина Обрадовић, Миодраг Николић, Ђорђе Стојшић, Горан Ћирић, Јован Марковић, Душан Петровић, Арпад Фремонд и Сабина Даздаревић.

Одбор је једногласно усвојио следећи

Д н е в н и р е д

1. Подношење амaндмана Одбора на Предлог закона о изменама и допунама Закона о сточарству (број 320-3663/15 од 28. децембра 2015. године).

Прва тачка дневног реда - **Подношење амaндмана Одбора на Предлог закона о изменама и допунама Закона о сточарству (број 320-3663/15 од 28. децембра 2015. године).**

Председник Одбора је обавестио чланове да је седница сазвана како би Одбор у складу са чланом 165. ст. 1. и 2. Пословника Народне скупштине поднео одговарајући амандман на Предлог закона о изменама и допунама Закона о сточарству. Констатована је потреба да се изврши терминолошко усклађивање прихваћених амандмана са текстом Закона, како би се обезбедило да се користе исти термини у свим члановима Закона.

Одбор је, на основу члана 165. ст. 1. и 2. Пословника Народне скупштине поднео на Предлог закона о изменама и допунама Закона о сточарству следећи

АМАНДМАН

После члана 49. додаје се члан 49а, који гласи:

„Члан 49а

У члану 41. тачка 2), члану 67. став 1. и члану 77. став 1, реч: „сперма” у различитом падежу замењује се речима: „семе за вештачко осемењавање” у одговарајућем падежу. ”

Образложење

Овим амандманом врши се терминолошко усклађивање прихваћених амандмана са текстом Закона, како би се обезбедило да се користе исти термини у свим члановима Закона.

За известиоца Одбора на седници Народне скупштине одређен је Маријан Ристичевић, председник Одбора.

Одбор је, на основу члана 165. став 3. Пословника Народне скупштине, поднео Народној скупштини следећи

И З В Е Ш Т А Ј

Одбор је, у складу са чланом 165. став 2. Пословника Народне скупштине, поднео амандман којим се после члана 49. додаје нови члан 49а Предлога закона о изменама и допунама Закона о сточарству.

За известиоца Одбора на седници Народне скупштине одређен је Маријан Ристичевић, председник Одбора.

Пошто других питања и предлога није било, седница је закључена у 16,05 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК Бранка Златовић Маријан Ристичевић